[{"text_idx": "#000000", "text": "Liviko ja Tallinna Jahtklubi ja\u0308tkuva koosto\u0308o\u0308 fookuses on purjespordi valdkonna edendamine alates tippspordi toetamisest kuni alles purjetamisega tutvust tegevate mereso\u0303prade koolitamiseni."}, {"text_idx": "#000001", "text": "\u201eOlu\u0308mpiaregatil osalemine on meie klubi jaoks alati olnud eriline su\u0308ndmus ja nii ka eelmisel aastal, kui juulis saime kaasa elada klubiliikme Karl-Martin Rammo kahele so\u0303iduvo\u0303idule ja kokkuvo\u0303ttes 15. koha saavutamisele Laser klassis,\u201c u\u0308tles Tallinna Jahtklubi peasekreta\u0308r Ott Kallas."}, {"text_idx": "#000002", "text": "Tallinna Jahtklubi korraldas eelmisel aastal mitmeid olulisi ja traditsiooniks saanud tegevusi, teiste seas ka va\u0308ikelaevajuhtide ja raadioside kursusi uute mereso\u0303prade koolitamiseks. Eelmisest aastast ja\u0308a\u0308vad paljudele ereda ma\u0308lestusena meelde Lohusalus avamereoludes peetud Tallinna Jahtklubi Karikavo\u0303istlused."}, {"text_idx": "#000003", "text": "Jahtklubi ja\u0308ttis seljataha toimeka purjetamisaasta, et alustada uut ning mitmeku\u0308lgset purjetamisro\u0303o\u0303mu ja seltsitegevust pakkuvat aastat Haven Kakuma\u0308e sadamas, unustamata ka ja\u0308relkasvu purjetamiskooli na\u0308ol."}, {"text_idx": "#000004", "text": "Tallinna Jahtklubi peasekreta\u0308r Ott Kallas to\u0303i va\u0308lja, et septembris alustas klubiliige Veiko Pedosk koos abikaasaga u\u0308mber maailma purjetamist jahil Picasso \u2013 nende purjetamist ning Tallinna Jahtklubi lipu u\u0308mberilma viimist saab ja\u0308lgida purjereisi blogist "}]